Verona

Verona je talianske mesto v oblasti Benátsko a hlavné mesto provincie Verona. Leží asi  od Gardského jazera a preteká ním rieka Adiža. Má rozlohu  a asi 260 000 obyvateľov.

Pre svoju krásu je vyhľadávaná turistami a anglický dramatik William Shakespeare do nej zasadil dej svojej slávnej tragédie Rómeo a Júlia.

 Dejiny 
Počiatky Verony sa datujú do obdobia pred našim letopočtom, roku 550 pred Kr. ju dobyl galský kmeň Cenomanen a asi od roku 89 pred Kr. bola rímskou kolóniou. Dobre zachovaný amfiteáter – Aréna – vznikol asi o storočie neskôr.

Za čias cisára Augusta bola Verona veľkým kvitnúcim mestom.

Odohralo sa tu niekoľko dôležitých bitiek – rímsky cisár Décius tu v roku 249 porazil rímskeho cisára Philippa Arabsa, v roku 312 Konštantín Veľký pretoriánskeho prefekta Ruricia Pompeiana, v roku 403 zvíťazil Stilicho nad vizigótskym kráľom Alarichom I. 

V roku 452 mesto dobyl a vyplienil Attila. Neskôr bola rezidenciou ostrogótskeho kráľa Teodoricha Veľkého, ktorý tu porazil v roku 489 germánskeho vojvodcu Odoakera.
V 5. až 6. storočí bola Verona sídlom Ostrogótov, ale aj longobardského kráľa Alboina pri výprave do Itálie/Talianska. 

Na začiatku 12. storočia získala Verona samostatnosť a mestské práva.

 Osobnosti mesta 
 Catullus (* asi 84 pred Kr. – † 54 pred Kr.), básnik
 Lucius III. (* 1097 – † 1185), pápež
 Urban III. (* cca 1120 – † 1187), pápež
 Girolamo Fracastoro (* 1478 – † 1553), lekár, filozof a básnik
 Paolo Veronese (* 1528 – † 1588), maliar
 Evaristo Felice dall'Abaco (* 1675 – † 1742), huslista, violončelista a skladateľ
 Antonio Salieri (*1750 – † 1825), hudobný skladateľ, pedagóg a dirigent
 Cesare Lombroso (* 1835 – † 1909), psychiater, antropológ a kriminológ
 Giuseppe Adami (* 1878 – † 1946), dramatik, libretista a scenárista
 Romano Guardini (* 1885 – † 1968), nemecký filozof a katolícky teológ
 Gerhard Domagk (* 1895 – † 1964), nemecký lekár – patológ, mikrobiológ, bakteriológ a chemik
 Massimo Bertolini (* 1974), tenista

 Partnerské mestá 
  Albany, New York, USA
  Betlehem, Palestína
  Detmold, Nemecko
  Fresno, Kalifornia, USA
  Košice, Slovensko
  Mašhad, Irán
  Mníchov, Nemecko
  Nagahama, Japonsko
  Nîmes, Francúzsko
  Pula, Chorvátsko
  Raanana, Izrael
  Salzburg, Rakúsko

 Iné projekty 

 Externé odkazy 
www.comune.verona.it 

 Zdroj 


Kategória:Mestá v Benátsku